Aus vs Pak Pat Cummins dismiss Mohammad Rizwan, no-ball Contoversy, Viral Video - AUS vs PAK: पाकिस्तानी खिलाड़ी हुआ आउट तो मचा बवाल, फैन्स बोले- Cheater है अंपायर... देखें Video
Written by: मोहित चतुर्वेदी, Updated: 21 नवम्बर, 2019 1:43 PM
AUS vs PAK: पाकिस्तानी खिलाड़ी हुआ आउट तो मचा बवाल.
Australia Vs Pakistan 1st Test: ऑस्ट्रेलिया और पाकिस्तान के बीच पहला टेस्ट (AUS vs PAK 1st Test) ब्रिसबेन में खेला जा रहा है. इसके पहले दिन ही बड़ी कॉन्ट्रोवर्सी हो गई. पैट कमिंस (Pat Cummins) की गेंद पर मोहम्मद रिज्वान (Mohammad Rizwan) आउट हो गए. जब अंपायर ने नो बॉल के लिए फैसला थर्ड अंपायर की तरफ भेजा तो उन्होंने भी आउट करार दिया. उनके मुताबिक बॉल बिलकुल ठीक थी. कमिंस के पैर लाइन के अंदर था. लेकिन जब रीप्ले देखा गया तो लोग हैरान रह गए. लोग थर्ड अंपायर माइकल गॉफ (Michael Gough) की खूब आलोचना कर रहे हैं. लोग उनको चीटर बता रहे हैं.
पाकिस्तान की तरफ से मोहम्मद रिज्वान (Mohammad Rizwan) शानदार बल्लेबाजी कर रहे थे. वो 37 रन बना चुके थे. कमिंस (Pat Cummins) की गेंद पर उन्होंने शॉट खेलने की कोशिश की, लेकिन बॉल एज लेकर कीपर के पास चली गई और अंपायर ने आउट दे दिया. लेकिन अंपायर ने नो बॉल के लिए टीवी अंपायर से पूछा, उन्होंने बॉल को लीगल बताया और आउट करार दिया.
This was judged a legal delivery! #closematters@Gillette | #AUSvPAKpic.twitter.com/Dtl2fCo2if
इस फैसले के बाद ट्विटर पर भहस छिड़ गई और लोग अंपायर की खूब आलोचना करने लगे. क्रिकइंफो ने ट्विटर पर वीडियो शेयर कर फैन्स से पूछा कि ये नो बॉल है या नहीं. जिस पर लोगों ने ऐसे रिएक्शन्स दिए. एक यूजर ने लिखा, ''साफ-साफ देखा जा सकता है कि अंपायर ने चीटिंग की है. गेंदबाज का पैर क्रीज के अंदर नहीं था. टीवी अंपायर सबसे बड़ा चीटर निकला, इनको खुद ही अंपायरिंग छोड़ देनी चाहिए.''
रूल्स के मुताबिक, अगर गेंदबाज का पैर क्रीज के अंदर नहीं है तो अंपायर फैसला बल्लेबाज के हक में देता है. ऑस्ट्रेलिया के पूर्व गेंदबाज शेन वॉर्न ने कहा, ''अगर मैं पाकिस्तान की तरफ होता तो बहुत दुख होता. क्योंकि साफ देखा जा सकता है कि पैर क्रीज के बाहर है. इसे नो बॉल दिया जाना चाहिए. मुझे पाकिस्तान के लिए बहुत बुरा लग रहा है. मुझे लग रहा है इनके साथ ठगी हुई है.''
Even though he's a fast bowler, @BrettLee_58 says nothing behind the line. #AUSvPAK@FoxCricketpic.twitter.com/wCcF21KN4N
ऑस्ट्रेलिया के तेज गेंदबाज ब्रेट ली ने कहा, ''ये साफ-साफ नो बॉल है. मुझे कमिंस का पैर लाइन के पीछे कहीं से भी नजर नहीं आ रहा है. कुछ इंच का फर्क है, लेकिन बॉल नो बॉल करार देनी चाहिए.''
बता दें, पाकिस्तान ने टॉस जीतकर पहले बल्लेबाजी करने का फैसला लिया था. लेकिन उनका ये फैसला सही साबित नहीं हुआ. ऑस्ट्रेलिया ने किसी पाकिस्तानी बल्लेबाज को क्रीज पर नहीं टिकने दिया और वक्त-वक्त पर विकेट लेते चले गए. पाकिस्तान को 240 रन पर ऑलआउट कर दिया. मिशेल स्टार्क ने 4, जोश हैजलवुड ने 3 और पैट कमिंस ने 2 विकेट लिए. पाकिस्तान की तरफ से सबसे ज्यादा 76 रन असद शफीक ने बनाए.
Australia Vs PakistanPat CumminsMohammad RizwanViral VideoCummins No Ball